Baikalsk
Baikalsk (vene keeles Байкальск) on linn Venemaal Irkutski oblastis Sljudjanka rajoonis. Linn asub Baikali järve lõunakaldal, Sljudjankast umbes 33 km idakagus ja Irkutskist ligikaudu 88 km lõunas. Baikalsk on Irkutski oblasti kõige lõunapoolsem linn. Linna läbib Siberi raudtee. Baikalsk rajati alevina 1961. aastal seoses tselluloosi- ja paberikombinaadi ehitusega. Linnaõigused sai Baikalsk 1966. aastal. Tselluloosi- ja paberikombinaat suleti 2013. aasta detsembris.